**PARTEA II**

**Secțiunea “Condiții Generale”**

# DEFINIŢII

## În prezentul *Contract*, următorii termeni sunt interpretați astfel:

1. ***Achizitor şi Contractant*** - *Părțile* contractante, așa cum sunt acestea numite în prezentul *Contract*;
2. ***Act Adițional*** - document care modifică termenii şi condiţiile prezentului *Contract de achiziție publică*, în condițiile *Legii 98/2016*;
3. ***Amplasament*** *–* locul propus pentru amplasarea obiectivului de investiții pentru care Contractantul elaborează Documentația tehnico-economică astfel cum este menționat la Art. I – Obiectul Contractului din Contract;
4. ***Asistență tehnică*** – activitate care trebuie asigurată, pe perioada execuției *Lucrărilor* sau a, pentru care *Proiectantul* a prestat *Serviciile* de proiectare/elaborare a *Documentației tehnico-*economice;
5. ***Caiet de Sarcini*** - Anexa 1la *Contract*, care include obiectivele, sarcinile specificațiile şi caracteristicile *Serviciilor*, astfel cum este menționat la Art. I – Obiectul Contractului din *Contract*,și care suntdescrise în mod obiectiv, într-o manieră corespunzătoare îndeplinirii necesității *Achizitorului*, menționând, după caz, metodele şi resursele care urmează să fie utilizate de către *Contractant* şi/sau *Rezultatele* care trebuie realizate/prestate și furnizate de către *Contractant,* inclusiv niveluri de calitate, performanță, protecție a mediului, sănătate publică, siguranță și altele asemenea, astfel cum pot fi/sunt precizate în mod expres în Secțiunea *”Condiții Specifice”*, după caz, precum și cerințe aplicabile *Contractantului* în ceea ce privește informațiile și documentele care trebuie puse la dispoziția *Achizitorului;*
6. ***Cesiune*** - înțelegere *scrisă* prin care *Contractantul* transferă unei terțe părți, în condițiile *Legii 98/2016*, drepturile şi/sau obligațiile deținute prin *Contract* sau parte din acestea;
7. ***Conflict de interese*** - orice eveniment influențând capacitatea *Contractantului* de a exprima o opinie profesională obiectivă şi imparțială sau care îl împiedică pe acesta, în orice moment, să acorde prioritate intereselor *Achizitorului*, orice motiv în legătură cu posibile contracte în viitor sau în conflict cu alte angajamente, trecute sau prezente, ale *Contractantului*. Aceste restricții sunt, de asemenea, aplicabile oricăror *Subcontractanți*, acționând sub autoritatea şi controlul *Contractantului*, în condițiile *Legii 98/2016*, în cazul în care este aplicabil;
8. ***Contract*** - prezentul *Contract* cu titlu oneros, asimilat, potrivit *Legii*, actului administrativ, încheiat *în scris*, între *Achizitor* şi *Contractant*, care are ca obiect prestarea de *Servicii*, astfel cum este menționat la Art. I – Obiectul Contractului din *Contract*.

*Contractul* este format din:

* PARTEA I - formularul-cadru ***Contact*** și
* PARTEA II: **Secțiunea *”Condiții Generale”*** și **Secțiunea *”Condiții Specifice”*** precum și
* **anexele** astfel cum sunt menționate la Art. IV – Documentele *Contractului* din formularul-cadru *Contract*.

**Secțiunea ”*Condiții Generale*”** cuprinde prevederi contractuale generale, specifice contractelor de servicii,astfel cum este menționat la Art. I – Obiectul Contractului din *Contract*, stabilind clauzele administrative, financiare, juridice și tehnice care guvernează *Contractul*, în măsura în care asemenea clauze nu sunt modificate prin Secțiunea ”*Condiții Specifice*” ale *Contractului* și cu respectarea prevederilor legislației în materia achizițiilor publice precum și a celorlalte prevederi legale în vigoare în România.

**Secțiunea *”Condiții Specifice”*** cuprinde prevederi contractuale suplimentare, amendamente și/sau derogări de la prezentele *”Condiții Generale”* precum și alte clauze specifice prezentului *Contract*, astfel cum sunt precizate de către *Achizitor* în *Documentația de Atribuire* sau astfel cum sunt menționate în situațiile în care *”Condițiile Specifice”* se stabilesc pe baza informațiilor din *Oferta* declarată câștigătoare, în condițiile legii.

1. ***Contract de Subcontractare*** - acordul încheiat *în scris* între *Contractant* și un terț ce dobândește calitatea de *Subcontractant*, în condițiile *Legii 98/2016*, prin care *Contractantul* subcontractează *Subcontractantului* partea din *Contract* în conformitate cu prevederile *Contractului*, dacă este cazul;
2. ***Dispoziție*** - ordin/instrucțiune, document *scris(ă)* emis(ă) de *Achizitor* pentru a completa și/sau modifica prevederile *Contractului* cu respectarea prevederilor acestuia și în limitele *Legii 98/2016* și a *normelor de aplicare* a acesteia;
3. ***Documentație tehnico-economică –*** Rezultatul/Rezultatele prestării Serviciilor de proiectare/elaborare a documentației tehnico-economice, astfel cum este menționat la Art. I – Obiectul Contractului din Contract;
4. ***Documentele Achizitorului*** - toate și fiecare dintre documentele necesare în mod direct sau implicit prin natura *Serviciilor* de proiectare/elaborare a *Documentației tehnico-economice* astfel cum este menționat la Art. I – Obiectul Contractului din *Contract,* care fac obiectul *Contractului*, inclusiv, dar fără a se limita la: planuri, regulamente, specificații, desene, schițe, modele, date informatice și rapoarte, furnizate de *Achizitor* și necesare *Contractantului* în vederea realizării obiectului *Contractului*;
5. **Finalizare/Ajungere la termen** este atunci când *Contractantul*:
6. a realizat toate activitățile stabilite prin *Contract* și a prezentat toate *Rezultatele*, astfel cum este stabilit în *Planul de lucru al activităților* acceptat,
7. a remediat eventualele *Neconformități* care nu ar fi permis utilizarea *Serviciilor* de către *Achizitor*, în vederea obținerii beneficiilor anticipate și îndeplinirii obiectivelor comunicate prin *Caietul de Sarcini*;
8. ***Forță majoră*** - eveniment independent de controlul *Părților*, care nu se datorează greșelii sau vinei acestora, care nu putea fi prevăzut în momentul încheierii *Contractului* și care face imposibilă îndeplinirea obligațiilor de către una dintre *Părți* și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul *Părților* și care nu ar putea fi evitate prin luarea măsurilor corespunzătoare de diligență;
9. ***Grafic de facturare și de efectuare a plăților*** - documentul referitor la planificarea prin care se stabilește/stabilesc termenul/termenele în care este/sunt efectuată(e) facturarea de către *Contractant* și plata/plățile de către *Achizitor*, astfel cum este inclus în *Propunerea Financiară* și actualizat pe parcursul derulării *Contractului* și acceptat de către *Achizitor*,
10. ***Întârziere*** - orice eșec al *Contractantului* de a executa orice obligații contractuale în termenul convenit prin intermediul *Planului de lucru al activităților* acceptat, dar fără a se limita la obligația sa de a finaliza *Serviciile* și de a preda *Rezultatele* la *Finalizare/Ajungere la termen;*
11. ***Lege*** - normă, reglementare cu caracter obligatoriu și care se referă la legislația română dar şi la Regulamente emise de CE şi, de asemenea, la obligațiile care decurg din tratatele la care este parte statul român şi orice altă legislație secundară direct aplicabilă din dreptul comunitar sau din jurisprudența comunitară;
12. ***Lună*** - luna calendaristică (12 luni/an);
13. ***Mijloace electronice de comunicare în cadrul Contractului*** - echipamente electronice de procesare, inclusiv compresie digitală, şi stocare a datelor emise, transmise şi, respectiv, primite prin cablu, radio, mijloace optice sau prin alte mijloace electromagnetice și utilizate inclusiv pentru transmiterea *Rezultatelor* obținute în cadrul *Contractului*;
14. ***Neconformitate (Neconformități)*** - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul *Contract* și/sau de *Legea* aplicabilă și/sau care fac *Rezultatele* prestării serviciilor necorespunzătoare scopurilor acestora, astfel cum sunt prevăzute în prezentul *Contract* și/sau de *Legea* aplicabilă precum și orice abatere de la cerințele și de la obiectivele stabilite în *Caietul de Sarcini*. *Neconformitățile* includ atât viciile aparente, cât și viciile ascunse ale *Serviciilor*/*Rezultatelor* *Serviciilor* care fac obiectul prezentului *Contract*;
15. ***Obiectiv/Proiect de investiții*** - rezultatul scontat la investirea de capital pe timp limitat, ca urmare a realizării unuia sau mai multor obiecte de investiţii, situate pe un Amplasament distinct delimitat, care asigură satisfacerea cerinţelor formulate de beneficiarul investiţiei şi de investitor; în sintagma "obiectiv de investiţii" se cuprinde, după caz, obiectivul nou de investiţii, obiectivul mixt de investiţii sau intervenţie la construcţie existentă;
16. ***Ofertă*** - actul juridic prin care *Contractantul* și-a manifestat voința de a se angaja, din punct de vedere juridic, în acest *Contract de achiziție publică de Servicii de proiectare/elaborare a Documentației tehnico-economice* astfel cum este menționat la Art. I – Obiectul Contractului din *Contract* și cuprinde *Propunerea Financiară*, *Propunerea Tehnică* precum și alte documente care au fost menționate/solicitate în *Documentația de Atribuire*;
17. ***Penalitate*** - despăgubirea stabilită în *Contract* ca fiind plătibilă de către una dintre *Părțile* contractante către cealaltă *Parte* în caz de neîndeplinire a obligațiilor din *Contract*, în caz de neîndeplinire a unei părți a *Contractului* sau de îndeplinire cu întârziere a obligațiilor prin raportare la *Punctele de Reper/Termenele* de *Finalizare*, astfel cum sunt stabilite prin Documentele *Contractului*;
18. ***Personal*** - persoanele desemnate de către *Contractant* sau de către oricare dintre *Subcontractanți* pentru îndeplinirea *Contractului*;
19. ***Plan de lucru al activităților*** - documentul referitor la planificarea activităților care fac obiectul *Contractului de achiziție publică de servicii de proiectare/elaborare a Documentației tehnico-economice*,astfel cum este menționat la Art. I – Obiectul Contractului din *Contract*, în forma acceptată de către Achizitor, respectiv astfel cum este acesta inclus în *Propunerea Tehnică* și actualizat pe parcursul derulării *Contractului*, așa cum este acceptat de către *Achizitor* în cadrul ultimei ședințe de monitorizare a progresului în cadrul *Contractului*. Ultima versiune a *Planului de lucru al activităților* înlocuiește versiunile anterioare si este asimilat unui *Plan de lucru al activităților* **acceptat** de către *Părți*.
20. ***Prețul Contractului*** - *Prețul* plătibil *Contractantului* de către *Achizitor*, în baza şi în conformitate cu prevederile *Contractului*, pentru îndeplinirea integrală şi corespunzătoare a tuturor obligațiilor asumate prin *Contract*;
21. ***Proces-Verbal de Recepție a Serviciilor*** -documentul prin care *Achiziorul* confirmă că *Serviciile* care fac obiectul *Contractului de achiziție publică de servicii de proiectare/elaborare a Documentației tehnico-economice*,astfel cum este menționat la Art. I – Obiectul Contractului din *Contract*, au fost prestate în mod corespunzător de către *Contractant* precum și faptul că *Serviciile* sunt acceptate;
22. ***Proiect*** - totalitatea documentelor scrise și/sau desenate, în format letric și/sau electronic (editabile și/sau needitabile) elaborate, realizate și predate de către *Contractant* într-o formă coerentă și corespunzător cerințelor *Achizitorului* precum și necesare și suficiente pentru realizarea, în condițiile prevederilor legale, a *Obiectivului/Proiectului de investiții* în oricare dintre și în toate etapele prevăzute în conținutul cadru al *Documentatiilor tehnico-economice* aferente *Obiectivului/Proiectului de investiții* și conform prevederilor *HG nr. 907/2016, cu modificările ulterioare*;
23. ***Proiectant*** – *Contractantul* și/sau *Subcotractantul/Terțul susținător,* care prestează *Serviciile* de proiectare/elaborare a *Documentației tehnico-economice*,astfel cum este menționat la Art. I – Obiectul Contractului din *Contract*, în condițiile legii;
24. ***Punct de reper*** - termenul de finalizare stabilit pentru o activitate, pentru furnizarea unui *Rezultat* intermediar sau final sub formă de document/raport al unei activități în cauză, stabilit de către *Părți* și exprimat ca dată fixă (zz/ll/aaaa) în cadrul *Planului de lucru al activităților* acceptat.
25. ***Rezultat/Rezultate*** – Proiectul/Documentația tehnico-economică elabotat(ă) precum și oricare și toate informațiile, documentele, rapoartele colectate și/sau pregătite și predate de *Contractant* ca urmare a *Serviciilor* prestate/activităților desfășurate astfel cum sunt acestea descrise în *Caietul de Sarcini*;
26. ***Scris(ă)* sau *în scris*** - orice ansamblu de cuvinte sau cifre care poate fi citit, reprodus şi comunicat ulterior, inclusiv informații transmise şi stocate prin *Mijloace electronice de comunicare în cadrul Contractului*;
27. ***Servicii*** - orice activități şi *Rezultatul*/*Rezultatele* acestora care sunt prestate de către *Contractant* în baza *Contractului de Servicii de proiectare/elaborare a Documentației tehnico-economice*,astfel cum este menționat la Art. I – Obiectul Contractului din *Contract*, inclusiv toate activitățile care necesită exercitarea unui rol de *Contractant* în cadrul sau în legătură cu acest *Contract*;
28. ***Soluție tehnică*** – parte a scenariului/opţiunii tehnico-economic(e) din Studiul de Fezabilitate, respectiv din documentaţia de avizare a lucrărilor de intervenţie, cuprinzând descrierea, din punct de vedere tehnic, constructiv, tehnologic şi funcţional-arhitectural, a principalelor lucrări pentru investiţia de bază, corelată cu nivelul tehnic, calitativ şi de performanţă ce rezultă din indicatorii tehnico-economici propuşi;
29. ***Standarde profesionale*** - cerințele profesionale legate de calitatea *RezultatuluiRezultatelor* prestării *Serviciilor* și de calitatea activității de prestare a serviciului care ar fi respectate de către orice *Contractant* diligent care posedă cunoștințele și experiența unui expert care prestează servicii similare și pe care *Contractantul* este obligat să le respecte în prestarea tuturor *Serviciilor* incluse în prezentul *Contract*;
30. ***Subcontractant*** - orice operator economic care nu este parte a acestui *Contract* şi care execută şi/sau furnizează anumite părți ori elemente ale *Contractului* ori îndeplinește activități care fac parte din obiectul *Contractului*, răspunzând în fața *Contractantului* pentru organizarea şi derularea tuturor etapelor necesare în acest scop;
31. ***Termen*** - intervalul de timp în care *Părțile* trebuie să-și îndeplinească obligațiile, astfel cum este stabilit prin *Contract*, exprimat în zile, care începe să curgă de la începutul primei ore a primei zile a termenului şi se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al *Achizitorului* nu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;
32. ***Zi*** - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

## În prezentul Contract, cu excepția unei prevederi contrare, cuvintele la forma singular includ forma de plural, și invers, iar cuvintele la forma de gen masculin includ forma de gen feminin, și invers, acolo unde acest lucru este permis de context.

# DISPOZIŢII GENERALE

## Comunicarea între *Părți*

1. Cu excepția cazului în care se prevede altfel în Secțiunea *“Condiții Specifice”*, orice comunicare între *Părți*, referitoare la îndeplinirea prezentului *Contract*, trebuie să fie transmisă *în scris*.
2. Orice comunicare între *Părți* trebuie să conțină precizări cu privire la elementele de identificare ale *Contractului* (titlul şi numărul de înregistrare) şi să fie transmisă la adresa/adresele menționată/menționate în Secțiunea *“Condiții Specifice”*.
3. Orice comunicare făcută de *Părți* este considerată realizată doar sacă sunt respectate condițiile stabilite în Secțiunea *“Condiții Specifice”*.
4. În cazul în care expeditorul solicită confirmare de primire, aceasta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.
5. *Părțile* se declară de acord că nerespectarea cerințelor prevăzute la clauza 2.1.(d) din prezentul *Contract* să fie sancționată cu inopozabilitatea respectivei comunicări.
6. În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre *Părți*, dacă nu este specificat altfel, aceste comunicări sunt redactate în limba *Contractului*, astfel cum este stabilit la clauza 6.5. – Limba *Contractului*. din prezentul *Contract* și în Secțiunea *“Condiții Specifice* ”și nu pot fi reținute sau întârziate în mod nejustificat.
7. Nicio modificare a datelor de contact prevăzute în prezentul *Contract* nu este opozabilă celeilalte *Părți*, decât în cazul în care a fost notificată în prealabil.
8. Orice document (dispoziție, adresă, propunere, înregistrare, *Proces-Verbal de Recepție*, notificare și altele) întocmit în cadrul *Contractului*, este realizat și transmis, *în scris*, într-o formă ce poate fi citită, reprodusă și înregistrată.

## 2.2. Reprezentanții autorizați ai *Părților*

Reprezentanții legali ai *Părților* sunt singurii care pot exprima *în scris* și semna orice acord de voință, notificare, dispoziție sau orice alte documente care intervin în orice moment al executării prezentului *Contract.*

## 2.3. Intrarea în vigoare și Începerea *Contractului*

### *2.3.1. Intrarea în vigoare a Contractului*

*Contractul* intră în vigoare la data stabilită în Secțiunea ”*Condiții Specifice*”.

### *2.3.2. Începerea prestării Serviciilor*

*Contractantul* are obligația de a începe prestarea *Serviciilo*r astfel cum este stabilit în Secțiunea ”*Condiții Specifice*”.

**2.4. Revizuirea și modificarea *Contractului* precum și dispoziții conexe**

### *2.4.1. Modificări ale Contractului*

1. *Părțile* au dreptul, pe durata perioadei de valabilitate a *Contractului*, de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul *Părților*, fără a afecta caracterul general al *Contractului*, în limitele dispozițiilor prevăzute de *art. 221-222 din Legea nr. 98/2016*, coroborate cu prevederile referitoare la modificări contractuale din *HG nr. 395/2016 (art. 164 și 165)*.
2. Modificările nesubstanțiale astfel cum sunt stabilite în Secțiunea *”Condiții Specifice”* sunt singurele modificări ale *Contractului* care pot fi făcute fără organizarea unei noi proceduri de atribuire.
3. Modificările contractuale, astfel cum sunt stabilite la clauzele 2.4.1.(a) și 2.4.1.(b) din prezentul *Contract*, nu trebuie să afecteze, în nici un caz și în nici un fel, rezultatul procedurii de atribuire, prin anularea sau diminuarea avantajului competitiv pe baza căruia *Contractantul* a fost declarat câștigător în cadrul procedurii de atribuire.
4. *Partea* care propune modificarea *Contractului* are obligația de a transmite celeilalte *Părți* propunerea de modificare a *Contractului* cu respectarea termenului astfel cum este stabilit în Secțiunea “*Condiții Specifice*”.

### *2.4.2. Modificarea Contractului prin revizuire*

Revizuirea prezentului *Contract* se realizează ca urmare a evaluării activităților, *Rezultatelor* și performanțelor *Contractantului* în cadrul *Contractului*. Modificarea *Contractului* prin revizuire intervine cu scopul atingerii obiectului *Contractului,* care constă în *Serviciile* pe care *Contractantul* se obligă să le presteze în conformitate cu prevederile din prezentul *Contract*, cu dispozițiile legale, aprobările și standardele tehnice, profesionale și de calitate în vigoare și conform cerințelor din *Caietul de Sarcini* precum și a celorlalte anexe ale *Contractului*, care fac parte integrantă din *Contract,* în următoarele situații:

1. revizuirea *Prețului Contractului* cu respectarea prevederilor stabilite la clauza 5.3 – Revizuirea prețurilor

și/sau

1. revizuirea datelor de intrare utilizate în derularea activităților, respectiv revizuirea Rezultatului/Rezultatelor, activităților și/sau performanței stabilite

astfel cum este precizat în Secțiunea “*Condiții Specifice*”.

## 2.5. *Cesiunea*

1. În prezentul *Contract* este permisă cesiunea drepturilor și obligațiilor născute din acest *Contract,* cu acordul prealabil al *Achizitorului* și în condițiile *Legii 98/2016,* astfel cum este stabilit în Secțiunea *”Condiții Specifice”*.
2. *Contractantul* are obligația de a nu transfera total sau parțial obligațiile sale asumate prin *Contract*, fără să obțină, în prealabil, acordul *scris* al *Achizitorului*.
3. Cesiunea nu exonerează *Contractantul* de nici o responsabilitate privind garanția sau orice alte obligații asumate prin *Contract*
4. În cazul în care drepturile şi obligațiile *Contractantului* stabilite prin acest *Contract* sunt preluate de către un alt operator economic, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, astfel cum este stabilit în Secțiunea “*Condiții Specifice*”, *Contractantul* trebuie să notifice *Achizitorul* într-un termen astfel cum este stabilit în Secțiunea *”Condiții Specifice”*.

## 2.6. Subcontractarea

1. Orice înțelegere *scrisă* prin care *Contractantul* încredințează o parte din realizarea *Serviciilor* către un terț este considerată a fi un *Contract de Subcontractare*.
2. *Contractantul* are dreptul de a subcontracta orice parte a prezentului *Contract* şi/sau poate schimba *Subcontractantul/Subcontractanții* specificați în *Propunerea Tehnică* numai cu acordul prealabil scris al *Achizitorului* și numai în condițiile *art. 219 din Legea 98/2016*, menționând partea/părțile din *Contract* care se subcontractează precum şi identitatea *Subcontractanților*.
3. Astfel cum este stabilit în Secțiunea “*Condiții Specifice*”, *Contractantul* are obligația de a prezenta la încheierea *Contractului*, contractele încheiate cu *Subcontractanții* desemnați în cadrul *Ofertei* depusă pentru atribuirea acestui *Contract*. *Contractul/Contractele de Subcontractare* se constituie anexă la *Contract*, făcând parte integrantă din acesta.
4. *Contractantul* are dreptul de a solicita *Achizitorului,* în orice moment pe perioada derulării *Contractului,* fie înlocuirea unui *Subcontractant,* ca urmare a terminării unui *Contract de Subcontractare* inclus în *Contract*, fie implicarea de noi *Subcontractanți. Contractantul* trebuie să solicite, *în scris*, aprobarea prealabilă a *Achizitorului* înainte de încheierea unui nou *Contract de Subcontractare*. Solicitarea *în scris* în vederea obținerii aprobării *Achizitorului* privind implicarea de noi *Subcontractanți* se realizează conform procedurii stabilită în Secțiunea ”*Condiții Specifice*” și numai după ce *Contractantul* a efectuat el însuși o verificare prealabilă a *Subcontractantului* ce urmează a fi propus, prin raportare la caracteristicile serviciilor care urmează a fi subcontractate, motivele de excludere precizate la *art. 164, 165 și 167 din Legea 98/2016* aplicabile *Subcontractantului* și capacitatea *Subcontractantului* de a îndeplini obiectul *Contractului de Subcontractare*, inclusiv resursele de care acesta dispune. Aprobarea privind înlocuirea unui *Subcontractant*/implicarea unui nou *Subcontractant* este acordată de *Achizitor,* avându-se în vedere, cel puțin: caracteristicile serviciilor care urmează a fi subcontractate, motivele de excludere precizate la *art. 164, 165 și 167 din Legea 98/2016*, aplicabile *Subcontractantului* precum și declarația pe propria răspundere a noilor *Subcontractanți* privind asumarea respectării prevederilor din *Caietul de Sarcini*.. Orice *Subcontractant* propus și aflat în situațiile de excludere este respins de către *Achizitor*. *Achizitorul* notifică decizia sa *Contractantului* în termenul stabilit în Secțiunea “*Condiții Specifice*”, motivând decizia sa în cazul respingerii aprobării.
5. Niciun *Contract de Subcontractare* nu crează raporturi contractuale între *Subcontractant* și *Achizitor*. *Contractantul* este pe deplin răspunzător față de *Achizitor* pentru modul în care îndeplinește *Contractul*. *Contractantul* răspunde pentru actele și faptele *Subcontractanților* săi ca și cum ar fi actele sau faptele *Contractantului*. Aprobarea de către *Achizitor* a subcontractării oricărei părți a *Contractului* sau a angajării de către *Contractant* a unor *Subcontractanți* pentru *prestarea Serviciilor* nu eliberează *Contractantul* de niciuna dintre obligațiile sale din *Contract*.
6. În cazul în care un *Subcontractant* nu reușește să își execute obligațiile contractuale, *Achizitorul* poate solicita *Contractantului* fie să înlocuiască respectivul *Subcontractant* cu un alt *Subcontractant*, care să dețină calificările și experiența solicitate de către *Achizitor*, fie să preia el însuși prestarea serviciilor.
7. Serviciile încredințate unui *Subcontractant* de către *Contractant* nu pot fi încredințate unor terțe părți de către *Subcontractant*.
8. Orice schimbare a *Subcontractantului* fără aprobarea prealabilă *în scris* a *Achizitorului* sau orice încredințare a *Serviciilor* de către *Subcontractant* către terțe părți este considerată o încălcare a *Contractului*, situație care îndreptățește *Achizitorul* la rezilierea unilaterală a *Contractului* și obținerea de despăgubiri din partea *Contractantului*, astfel cum sunt stabilite în Secțiunea “*Condiții Specifice*”.
9. În orice moment, pe perioada derulării *Contractului*, *Contractantul* trebuie să se asigure că *Subcontractantul/Subcontractanții* nu afectează drepturile *Achizitorului* în temeiul prezentului *Contract*.
10. În orice moment, pe perioada derulării *Contractului*, *Achizitorul* poate solicita *Contractantului* să înlocuiască un *Subcontractant* care se află în una dintre situațiile de excludere specificate la *art. 164, art. 165 și art. 167 din Legea 98/2016*.
11. În cazul în care un *Subcontractant* și-a exprimat, în conformitate cu prevederile *art. 218 din Legea 98/2016*, opțiunea de a fi plătit direct, atunci această opțiune este valabilă numai dacă sunt îndeplinite condițiile stabilite în Secțiunea “*Condiții Specifice*”.

## 2.7. Confidențialitatea informațiilor și protecția datelor cu caracter personal

1. *Contractantul* consideră toate documentele și informațiile care îi sunt puse la dispoziție în vederea încheierii și executării *Contractului* drept strict confidențiale și, cu excepția cazului în care este necesar pentru executarea *Contractului*, nu publică și/sau nu divulgă niciun element al *Contractului* fără acordul *scris* prealabil al *Achizitorului*. Dacă există divergențe cu privire la necesitatea publicării sau divulgării documentelor și informațiilor care îi sunt puse la dispoziție în scopul executării *Contractului*, decizia finală aparține *Achizitorului*. Obligația de confidențialitate rămâne în vigoare pentru o perioadă astfel cum este stabilită în Secțiunea ”*Condiții Specifice*”.
2. *Părțile* au obligația de a administra datele cu caracter personal furnizate, în condiții de siguranță și numai pentru scopurile specificate în Secțiunea “*Condiții Specifice*”.

# OBLIGAŢIILE *PĂRŢILOR*

## Obligațiile *Achizitorului*

### *3.1.1. Obligații privind asistența acordată Contractantului*

* + 1. *Achizitorul* pune la dispoziția *Contractantului*, cu promptitudine, orice informații și/sau documente pe care le deține și care pot fi relevante pentru realizarea *Contractului*, astfel cum este stabilit în Secțiunea ”*Condiții Specifice*”.
    2. *Achizitorul* colaborează, atât cât este posibil, cu *Contractantul* pentru furnizarea informațiilor pe care acesta din urmă le poate solicita în mod rezonabil pentru realizarea *Contractului*.
    3. *Achizitorul* emite *Dispoziții* cu privire la execuția *Lucrărilor* și le transmite *Contractantului* cu respecarea prevederilor clauzelor stabilite la 2.1. – Comunicarea între *Părți*.
    4. Achizitorul are obligația de a furniza *Contractantului* autorizațiile, acordurile și avizele necesareprestării *Serviciilor*, conform prevederilor legale în vedere aplicabile, astfel cum este stabilit înSecțiunea “*Condiții Specifice*”.
    5. *Achizitorul*, pe perioada de valabilitate a *Contractului*, are dreptul de a se implica activ, prin reprezentanții săi, în vederea soluționării oricăror eventuale situații care sunt în responsabilitatea sa și de care depinde prestarea *Serviciilor* care fac obiectul prezentului *Contract*, astfel cum este stabilit în Secțiunea ”*Condiții Specifice*”.

### *3.1.2. Obligații privind recepționarea Serviciilor*

*Achizitorul* se obligă să recepționeze *Serviciile* prestate, astfel cum este stabilit în Secțiunea “*Condiții Specifice*”.

### *3.1.3. Obligații privind plățile*

* + 1. *Achizitorul* se obligă să plătească *Prețul* *Contractului* către *Contractant,* în termenul și condițiile stabilite în Secțiunea “*Condiții Specifice*”.
    2. Dacă *Achizitorul* nu onorează, în mod nejustificat, facturile, în termenul stabilit la clauza 3.1.3.(a) din prezentul *Contract*, *Contractantul* are dreptul de a solicita plata de penalități de întârziere în cuantumul stabilit în Secțiunea “*Condiții Specifice*”. Valoarea penalităților nu poate depăși valoarea sumei la care se aplică.
    3. Dacă *Achizitorul* nu onorează, în mod nejustificat, facturile, în termenul stabilit prin clauzele 3.1.3. (a) și 3.1.3. (b) din prezentul *Contract*, *Contractantul* are dreptul de a suspenda prestarea *Serviciilor*, în baza unei notificări *scrise* prin care acordă un preaviz în vederea remedierii acestei situații, într-un termen astfel cum este stabilit în Secțiunea ”*Condiții Specifice*”.

## 3.2 Obligațiile *Contractantului*

### *3.2.1 Obligații generale*

1. *Contractantul* prestează *Serviciile* și își îndeplinește obligațiile în condițiile stabilite prin prezentul *Contract*, cu respectarea *Punctelor de reper*, astfel cum sunt definite la clauza (dd), subcapitolul 1.1., capitolul 1 – DEFINIȚII din prezentul *Contract*. *Contractantul* prestează *Serviciile* cu atenție, eficiență și diligență, conform celor mai înalte *Standarde profesionale* și conform prevederilor documentelor *Contractului*, precum și cu respectarea instrucțiunilor/dispozițiile *scrise* ale *Achizitorului*.
2. *Obligațiile esențiale* sunt cele stabilite în Secțiunea *”Condiții Specifice”*.

### *3.2.2 Obligații privind prestarea Serviciilor*

* + 1. *Contractantul* se conformează dispozițiilor (ordinelor și/sau instrucțiunilor) emise de către *Achizitor*. În cazul în care *Contractantul* apreciază că dispozițiile (ordinele și/sau instrucțiunile) *Achizitorului* nu corespund scopului *Contractului*, acesta notifică *Achizitorul* în termenul stabilit în Secțiunea “*Condiții Specifice*”, sub sancțiunea decăderii din termen.
    2. *Contractantul* trebuie să considere finalizate activitățile din *Contract* atunci când sunt îndeplinite cumulativ condițiile specificate la clauza (m), subcapitolul 1.1., capitolul 1 – DEFINIȚII din prezentul *Contract*, privind *Finalizarea/Ajungerea la termen.*
    3. În cazul în care *Contractantul* nu prestează *Serviciile* în condițiile și termenele, astfel cum au fost stabilite prin Documentele *Contractului*, *Achizitorul* are dreptul de a solicita plata de penalități de întârziere în cuantumul stabilit în Secțiunea “*Condiții Specifice*”. Valoarea penalităților nu poate depăși valoarea sumei la care se aplică.
    4. *Contractantul* prestează *Serviciile* cu respectarea și în limita prevederilor:

1. *Legii nr.10/1995 privind calitatea în construcţii, cu modificările şi completările ulterioare*;
2. *Legiiea nr.50/1991, privind autorizarea executării lucrărilor de construcţii, cu modificările şi completările ulterioare*;
3. *Hotărârii Guvernului României nr. 907/2016, privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice.*
   * 1. *Contractantul* respectă și se supune tuturor prevederilor legale în vigoare în România și se asigură că și *Personalul* său, implicat în *Contract*, respectă și se supune, de asemenea, acelorași prevederi legale. *Contractantul* despăgubește *Achizitorul* în cazul oricăror pretenții și acțiuni în justiție rezultate ca urmare a unor eventuale încălcări ale prevederilor legale în vigoare de către *Contractant*, inclusiv de către *Personalul* său implicat în *Contract*.
     2. În cazul în care *Contractantul* este o asociere alcătuită din doi sau mai mulți operatori economici, toți aceștia sunt ținuți a fi responsabili în mod solidar de îndeplinirea obligațiilor din *Contract*.
     3. În cazul în care *Contractantul* a beneficiat, pe perioada derulării procedurii din care a rezultat acest *Contract*, de susținerea de terți pentru demonstratea situației economice și financiare conform *art. 184 din Legea 98/2016*, *Contractantul* și terțul susținător nominalizat în Secțiunea *”Condiții Specifice”* sunt ținuți solidari. Răspunderea solidară a terțului astfel nominalizat se angajează sub condiția neîndeplinirii de către terț a obligației de susținere asumate prin angajamentul de susținere inclus în Documentele *Contractului*.

### *3.2.3. Furnizarea de informații contractuale*

*Părțile* colaborează, atât cât este posibil, pentru furnizarea de informații pe care le pot solicita în mod rezonabil între ele pentru realizarea *Contractului*.

### *3.2.4 Informare și păstrarea documentelor*

1. *Contractantul* furnizează *Achizitorului*, respectiv oricărei persoane autorizate din partea acestuia, precum și oricărei instituții abilitate ale statului, respectiv oricăror persoane autorizate din partea acestora, orice informație în legătură cu *Serviciile*, dacă și astfel cum reprezentantul legal al *Achizitorului* poate oricând solicita.
2. *Contractantul* organizează, în mod sistematic și exact, arhive și înregistrări cu privire la *Serviciile* care fac obiectul *Contractului*, într-o formă suficientă pentru a stabili cu acuratețe că timpul de lucru a fost în mod corect utilizat pentru executarea *Serviciilor*.

### *3.2.5. Personalul Contractantului care prestează Serviciile: înlocuire, aprobare, deplasare/delegare, orar/program*

1. *Contractantul*:
2. va înainta *Achizitorului*, în termenul convenit, astfel cum este stabilit în *Secțiunea ”Condiții Specifice”*, programul propus pentru mobilizarea *Personalului* și
3. va informa *Achizitorul* cu privire la programul de lucru al *Personalului* implicat în *Contract*.
4. *Contractantul* adoptă toate măsurile necesare pentru a asigura, în mod continuu, *Personalul*, echipamentele și suportul necesare pentru îndeplinirea în mod eficient a obligațiilor asumate prin *Contract*.
5. *Contractantul* are obligația de a asigura *Personalul* care să îndeplinească cerințele menționate în Documentele *Contractului*, simultan cu prevederile legislației în vigoare. În cazul în care un membru al *Personalului* trebuie înlocuit, persoana care o înlocuiește trebuie să îndeplinească cel puțin aceleași criterii de calificare/selecție prevăzute în cadrul documentației de atribuire precum și să se demonstreze că, la momentul aplicării factorilor de evaluare, aceasta ar fi obținut cel puțin același punctaj ca cel obținut de persoana înlocuită. *Personalul* poate fi înlocuit cu respectarea prevederilor art. 221-222 din Legea 98/2016, numai în baza aprobării *Achizitorului* conform condițiilor stabilite în Secțiunea ”*Condiții Specifice*”.
6. *Contractantul* are obligația de a asigura disponibilitatea *Personalului*, pe toată durata *Contractului*. *Contractantul* are obligația de a asigura desfășurarea activităților stipulate în *Contract* prin acoperirea cu *Personal* specializat pe toată durata implementării *Contractului*. *Contractantul* trebuie să se asigure că, pentru toată perioada *Contractului*, *Personalul* principal alocat fiecărei activități îndeplinește obligațiile stabilite în sarcina acestora.
7. *Contractantul* nu poate efectua schimbări ale *Personalului* stabilit, fără aprobarea prealabilă *scrisă* a *Achizitorului*. *Achizitorul* transmite aprobarea/respingerea schimbărilor de *Personal* în termenul stabilit în Secțiunea ”*Condiții Specifice*”, calculat de la primirea documentelor justificative în formă completă și corectă. Aprobarea înlocuirii personalului/de personal produce efecte cu data emiterii acesteia de către *Achizitor*.
8. În cazul în care *Contractantul* nu își îndeplinește obligația de la clauza 3.2.5.(e) din prezentul *Contract*, *Achizitorul* are dreptul de a rezilia unilateral prezentul *Contract*, iar *Contractantul* este obligat la plata către *Achizitor* a despăgubirilor necesare pentru acoperirea prejudiciului suportat de *Achizitor*.
9. În situația în care *Contractantul* sau *Achizitorul* solicită înlocuirea *Personalului*, *Contractantul* transmite *Achizitorului*, conform clauzei 3.2.5.(c) din prezentul *Contract*, pentru verificare și aprobare, documente justificative privind calificarea educațională și/sau profesională, abilitățile, experiența profesională generală și specifică a *Personalului* propus, astfel cum este stabilit în Secțiunea ”*Condiții Specifice*”. În cazul în care *Personalul* înlocuit a generat *Contractantului* un avantaj pe perioada derulării procedurii, la momentul aplicării criteriului de atribuire, *Achizitorul* poate aproba înlocuirea *Personalului* cu un *Personal* cu caracteristici ce sunt inferioare celor ale *Personalului* înlocuit doar în situația în care noul *Personal* nominalizat pentru îndeplinirea *Contractului* obține cel puțin același punctaj ca *Personalul* propus la momentul aplicării factorilor de evaluare, chiar și în cazul în care caracteristicile *Personalului* propus sunt inferioare celor ale *Personalului* înlocuit. În cazul respingerii *Personalului* propus, *Achizitorul* notifică, *în scris*, motivele respingerii și termenul de prezentare a unei noi propuneri.
10. Pe parcursul derulării *Contractului*, pe baza unei cereri *scrise* motivate și justificate, *Achizitorul* poate solicita înlocuirea, dacă consideră că un membru al *Personalului* nu își îndeplinește sarcinile din *Contract*.
11. În cazul în care *Contractantul* nu este în măsură să furnizeze un înlocuitor în condițiile stabilite la clauza 3.2.5.(g) din prezentul *Contract*, care să nu diminueze avantajul obținut de *Contractant* ca urmare a aplicării criteriului de atribuire din prezentul *Contract*, *Achizitorul* poate să decidă rezilierea *Contractului*, putând solicita daune/despăgubiri *Contractantului,* astfel cum este stabilit în Secțiunea ”*Condiții Specifice*”.
12. Costurile suplimentare generate de înlocuirea *Personalului* incumbă *Contractantului*. În cazul în care *Personalul* nu este înlocuit imediat și sarcinile/atribuțiile acestuia urmează să fie preluate după o anumită perioadă de timp de către noul expert, *Achizitorul* poate solicita *Contractantului* ca, într-un termen astfel cum este stabilit în Secțiunea ”*Condiții Specifice*”, să desemneze un expert temporar pentru prestarea *Serviciilor*, până la implicarea/numirea noului membru al *Personalului*, sau să ia alte măsuri pentru a compensa absența temporară a expertului. Indiferent de situație, în cazul în care *Contractantul* nu este în măsură să furnizeze un expert temporar pentru *Contract*, în termenul solicitat de *Achizitor,* putând solicita daune/despăgubiri *Contractantului*.

### *3.2.6. Conflictul de interese*

1. *Contractantul* ia toate măsurile necesare pentru a preveni ori stopa orice situație care ar putea compromite derularea obiectivă și imparțială a *Contractului*. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării *Contractului* trebuie notificat *în scris* *Achizitorului,* fără întârziere.
2. *Achizitorul* își rezervă dreptul de a verifica dacă măsurile luate sunt corespunzătoare și poate solicita măsuri suplimentare, dacă este necesar. *Contractantul* se asigură că *Personalul* său nu se află într-o situație care ar putea genera un conflict de interese. Fără a aduce atingere prevederilor clauzei 3.2.1 – Obligații generale ale *Contractantului* din prezentul *Contract*, *Contractantul* înlocuiește, imediat și fără vreo compensație din partea *Achizitorului*, orice membru al *Personalului* său, care se regăsește într-o astfel de situație (ex.: înlocuire, încetare, aprobare, deplasare/delegare, orar/program), cu o altă persoană, cu respectarea prevederilor clauzelor stabilite la 3.2.5.- *Personalul* *Contractantului* care prestează *Serviciile* din prezentul *Contract*.
3. *Contractantul* trebuie să evite orice contact care ar putea să-i compromită independența sa ori pe cea a *Personalului* său. Dacă și când *Contractantul* eșuează în a-și menține independența, *Achizitorul*, fără afectarea dreptului său de a obține repararea prejudiciului care i-a fost cauzat ca urmare a situației de conflict de interese, poate decide încetarea de plin drept și cu efect imediat a *Contractului*, nemaifiind necesară îndeplinirea vreunei formalități prealabile precum si intervenția vreunei instanțe judecătorești și/sau arbitrale.
4. *Contractantul* are obligația de a respecta prevederile legale în domeniul achizițiilor publice cu privire la evitarea conflictului de interese. *Contractantul* nu are dreptul de a angaja sau de a încheia orice alte înțelegeri privind prestarea de servicii, direct ori indirect, în scopul îndeplinirii *Contractului*, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai autorității contractante sau ai furnizorului de servicii de achiziție implicați în procedura de atribuire cu care autoritatea contractantă/furnizorul de servicii de achiziție implicat în procedura de atribuire a încetat relațiile contractuale ulterior atribuirii *Contractului* de achiziție publică, pe parcursul unei perioade de cel puțin 12 (douăsprezece) luni de la încheierea *Contractului*, sub sancțiunea rezoluțiunii ori rezilierii de drept a contractului respectiv.

### *3.2.7. Conduita Contractantului*

1. *Contractantul*/*Personalul* *Contractantului*/*Subcontractanții* acționează întotdeauna loial și imparțial și ca un consilier de încredere pentru *Achizitor,* conform regulilor și/sau codului de conduită al domeniului său de activitate precum și cu discreția necesară. *Contractantul* nu poate face declarații publice cu privire la *Serviciile* prestate în cadrul *Contractului* și nu poate participa la nicio activitate care poate fi în conflict cu obligațiile sale contractuale, fără a avea acordul prealabil al *Achizitorului.*
2. În cazul în care *Contractantul* sau oricare dintre *Subcontractanții* săi se oferă să dea/să acorde sau dau/acordă oricărei persoane mită, bunuri, facilități, comisioane în scopul de a determina sau recompensa îndeplinirea/neîndeplinirea oricăror acte sau fapte în legătură cu prezentul *Contract* sau cu alt contract încheiat cu *Achizitorul*, sau pentru a favoriza/defavoriza orice persoană în legătură cu prezentul *Contract* sau cu alt contract încheiat cu *Achizitorul*, *Achizitorul* poate decide încetarea *Contractului.*
3. Plățile aferente *Contractului* constituite către *Contractant* reprezintă singurul venit ori beneficiu care poate deriva din *Contract* și, atât *Contractantul*, cât și *Personalul* său salariat ori contractat nu poate accepta niciun comision, discount, alocație, plată indirectă ori orice altă formă de retribuție în legătură cu sau pentru executarea obligațiilor din *Contract*.
4. *Contractantul* nu are niciun drept, direct sau indirect, la vreo redevență, facilitare sau comision cu privire la orice bun sau procedeu brevetat sau protejat utilizate în scopurile *Contractului*.
5. *Contractantul* și *Personalul* său respectă secretul profesional, pe perioada executării *Contractului*, inclusiv pe perioada oricărei prelungiri a acestuia, precum și după încetarea *Contractului*.
6. Executarea *Contractului* nu generează sub nicio formă cheltuieli comerciale neuzuale. Dacă apar, totuși, astfel de cheltuieli, *Contractul* poate înceta. Sunt considerate cheltuieli comerciale neuzuale:
7. comisioane care nu sunt menționate în *Contract* sau care nu rezultă dintr-un document valabil încheiat referitor la prezentul *Contract*,
8. comisioane care nu corespund unor servicii executate și legitime,
9. comisioane plătite unui destinatar care nu este în mod clar identificat sau
10. comisioane plătite oricărei persoane care, potrivit tuturor apartenențelor, este o persoană interpusă.
11. *Contractantul* furnizează *Achizitorului*, la cerere, documente justificative cu privire la condițiile în care este executat *Contractul*.

### *3.2.8. Obligații privind daunele și penalitățile de întârziere*

*Contractantul* se obligă să despăgubească *Achizitorul*, astfel cum este stabilit în Secțiunea ”*Condiții Specifice*”, împotriva oricăror:

1. reclamații şi acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu *Serviciile* prestate şi
2. daune, despăgubiri, penalități, costuri, taxe şi cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor *Contractului*.

### *3.2.9. Obligații privind asigurările și securitatea muncii care trebuie respectate de către Contractant*

1. *Contractantul* se obligă să respecte reglementările referitoare la condițiile de muncă şi protecția muncii şi, după caz, standardele internaționale agreate cu privire la forța de muncă, convențiile cu privire la libertatea de asociere şi negocierile colective, eliminarea muncii forțate şi obligatorii, eliminarea discriminării în privința angajării şi ocupării forței de muncă şi abolirea muncii minorilor, astfel cum este stabilit în Secțiunea „*Condiții Specifice*”.
2. Pe perioada îndeplinirii obligațiilor conform *Contractului*, *Contractantul* are încheiate asigurări medicale, pentru sine și pentru ceilalți salariați sau *Personal* contractat de acesta în baza *Contractului*. *Achizitorul* nu își asumă responsabilitatea privind cheltuielile medicale și de sănătate ale *Contractantului* ori ale *Personalului*, salariat sau contractant.
3. Înainte de începerea prestării *Serviciilor*, *Contractantul* trebuie să aibă încheiate, și să mențină în vigoare, pe toată durata de derulare a *Contractului*, pe cheltuiala sa sau pe cheltuiala *Subcontractanților*, în funcție de situație, dar în conformitate cu legislația în vigoare, astfel cum sunt aprobate de către *Achizitor*, o poliță de asigurare completă cu despăgubire integrală, ca asigurare care acoperă orice risc al unei eventuale neglijențe profesionale cu privire la *Serviciile* de proiectare/elaborare a *Documentației tehnico-economice*, pe perioada de prestare a *Contractului*, astfel cum este stabilit în Secțiunea „*Condiții Specifice*”.
4. *Contractantul* ia măsuri de securitate privind *Personalul* său, salariat ori contractat, în funcție de gradul de pericol fizic cu care este confruntat, astfel cum este stabilit în Secțiunea „*Condiții Specifice*”.
5. *Contractantul* achiziționează și menține în nume propriu și pe cheltuiala proprie pentru întreaga durată a *Contractului* polițele de asigurare necesare, astfel cum sunt acestea stabilite în Secțiunea ”*Condiții Specifice*”.
6. *Contractantul* furnizează *Achizitorului* polițe de asigurare emise de o societate de asigurări/broker de asigurare în termenul stabilit în Secțiunea *”Condiții Specifice”*.
7. Limita minimă a Poliței de asigurare precum și moneda acesteia sunt stabilite în Secțiunea *”Condiții Specifice”*. Orice despăgubire se face în moneda plății, astfel cum este stabilită la clauza 5.2.(b) din prezentul *Contract*.
8. Polița de asigurare trebuie să precizeze, în mod explicit, cel puțin elementele stabilite în Secțiunea ”*Condiții Specifice*”.
9. În cazul în care *Contractantul* nu reușește să furnizeze sau să mențină în vigoare asigurările solicitate în prezentul *Contract*, aceasta este considerată o încălcare a obligațiilor contractuale, iar *Achizitorul* are dreptul să suspende imediat atât activitatea *Contractantului* cât și efectuarea eventualelor plăți, până la îndeplinirea obligațiilor de către acesta.

### *3.2.10. Drepturi de proprietate intelectuală*

1. Cu excepția cazului în care se prevede altfel în Secțiunea “*Condiții Specifice*”, orice *Rezultat*/*Rezultate* elaborat(e) și/sau prelucrat(e) de către *Contractant* în executarea *Contractului* devin proprietatea exclusivă a *Achizitorului*, pe măsură ce sunt produse și, respectiv, însușite de *Achizitor*. După încetarea *Contractului*, *Contractantul* trebuie să fi transmis toate aceste *Rezultate* *Achizitorului*, iar *Achizitorul* trebuie să le fi acceptat.
2. *Contractantul* nu poate utiliza aceste *Rezultate* în scopuri care nu au legătură cu prezentul *Contract*.
3. Cu excepția cazului în care se prevede altfel în Secțiunea “*Condiții Specifice*”, *Contractantul/Subcontractanții* acestuia nu pot publica articole referitoare la *Serviciile* prezentului *Contract*, nu pot face referire la aceste *Servicii* în cursul prestării altor servicii pentru terți și nu pot divulga nicio informație furnizată de *Achizitor*, fără acordul *scris* prealabil al acestuia.
4. Orice *Rezultate* ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea *Contractului* sunt și rămân proprietatea exclusivă a *Achizitorului*, care poate utiliza, publica, cesiona ori transfera așa cum consideră de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.
5. Nerespectarea, de către *Contractant/Subcontractanții* acestuia, a obligațiilor menționate la clauzele 3.2.10.(a) – (c) din prezentul *Contract* dă dreptul *Achizitorului* la daune în cuantumul stabilit în Secțiunea *”Condiții Specifice”*.

### *3.2.11 Obligații în legătură cu calitatea Serviciilor*

1. *Contractantul* garantează *Achizitorului* că acesta operează un sistem de management al calității pentru *Serviciile* realizate în cadrul *Contractului* și că aplică, pe toată perioada derulării *Contractului*, *Planul de management al calității* inclus în *Propunerea Tehnică*. *Contractantul* corectează, pe cheltuiala sa, orice *Neconformitate*, astfel încât să demonstreze, în orice moment, *Achizitorului*, remedierea acestor *Neconformități*, conform *Planul de management al calității acceptat.*
2. *Contractantul* notifică *Achizitorul* cu privire la fiecare *Neconformitate* imediat ce acesta îl identifică. La *Finalizare/Ajungere la termen* sau la *Punctul de reper* inclus în *Planul de lucru al activităților* acceptat, *Contractantul* notifică *Achizitorul* cu privire la *Neconformitățile* care nu au fost remediate și comunică *Achizitorului* perioada de remediere a acestora conform *Planului de management al calității* inclus în *Propunerea Tehnică*. Drepturile *Achizitorului* cu privire la orice *Neconformitate* neidentificat(ă) sau nenotificată de către *Contractant*, pe perioada de derulare a *Contractului*, nu sunt afectate. *Contractantul* remediază *Neconformitățile*, într-un timp care minimizează efectul advers asupra *Achizitorului*, dar nu mai târziu de termenul inclus în *Planul de management al calității* inclus în *Propunerea Tehnică*. În cazul în care *Contractantul* nu remediază *o Neconformitate*, în termenul stabilit prin *Planul de management al calității* inclus în *Propunerea Tehnică*, *Achizitorul* remediază *Neconformitatea* prin alte mijloace și pe cheltuiala sa, iar contravaloarea remedierii este suportată de *Contractant*, în baza mecanismului stabilit în Secțiunea „*Condiții Specifice*”.
3. *Contractantul* are obligaţia de a presta, în conditiile prevederilor legislatiei române, *Serviciile* prevăzute în *Contract,* cu profesionalismul şi promptitudinea cuvenite angajamentului asumat, fără erori sau omisiuni ale proiectului care să genereze ulterior lucrări suplimentare ce nu au caracter de imprevizibilitate și care pot leza obligațiile financiare ale *Achizitorului*.
4. Eventualele cheltuieli generate de efectuarea unor Lucrări suplimentare faţă de documentaţia tehnico-economică aprobată, ca urmare a unor erori de proiectare, sunt suportate de Contractant cu respectarea prevederilor legale, astfel cum este stabilit în Secțiunea „*Condiții Specifice*” și în condițiile legii.

### *3.2.12 Obligații în legătură cu terții susținători ale căror angajamente de susținere fac parte din Documentele Contractului, altul/alții decât cei care au calitatea de Subcontractant*

*Contractantul* prezintă, în cadrul întâlnirilor de monitorizare a progresului pentru activitățile din cadrul *Contractului*, stadiul îndeplinirii obligațiilor asumate prin angajamente de susținere de terță parte și modalitatea efectivă prin care terțul susținător a luat la cunoștință despre eventuale dificultăți ale *Contractantului* în realizarea activităților din Contract, așa cum sunt aceste dificultăți descrise în evidențele întâlnirilor de monitorizare a performanțelor în cadrul *Contractului* și astfel cum este stabilit în Secțiunea „*Condiții Specifice*”.

### *3.2.13 Obligații privind raportarea și facturarea*

* 1. *Contractantul* are obligația de a elabora și de a transmite *Achizitorului*, pe perioada de prestare a *Serviciilor*, *Rezultatele* specificate în *Caietul de Sarcini* precum și orice alte *Rezultate* solicitate astfel cum este stabilit la capitolul 4. - DERULAREA ŞI MONITORIZAREA CONTRACTULUI din prezentul *Contract*. *Rezultatele* trebuie să fie elaborate cu respectarea prevederilor *Caietului de Sarcini*, în conformitate cu regulamentele/standardele/prevederile legale aplicabile în vigoare precum și cu respectarea prevederilor legislației naționale relevante pentru domeniul *Contractului*.
  2. *Contractantul* emite Factura/Facturile conform *Graficului de facturare și de efectuare a plăților* acceptat și astfel cum este stabilit în Secțiunea *”Condiții Specifice”*.

# DERULAREA ŞI MONITORIZAREA *CONTRACTULUI*

## 4.1. Raportarea și aprobarea *Serviciilor* prestate și furnizate

1. *Contractantul* prezintă *Rezultatele*, conform celor specificate în *Caietul de Sarcini* și cu respectarea *Planului de lucru al activităților* acceptat de către *Achizitor* și astfel cum este stabilit în Secțiunea „*Condiții Specifice*”.
2. *Contractantul* are obligația să elaboreze, pe perioada de prestare a *Serviciilor*, toate *Rezultatele* solicitate conform prevederilor cuprinse în *Caietul de Sarcini*. *Rezultatele* menționate în Secțiunea „*Condiții Specifice*” trebuie să fie revizuite și actualizate, astfel încât să respecte prevederile *Caietului de Sarcini*, conform *Legilor*, reglementărilor și standardelor în vigoare.
3. Aprobarea de către *Achizitor* a *Rezultatelor*, realizate și furnizate de către *Contractant*, este acordată astfel cum este stabilit în Secțiunea „*Condiții Specifice*” și certifică faptul că acestea sunt conforme cu termenii *Contractului*.

## 4.2. Revizuiri contractuale ca urmare a monitorizării performanței *Contractantului*

*Contractantul* întreprinde oricare şi toate măsurile şi acțiunile necesare sau corespunzătoare pentru realizarea cel puțin a performantelor contractuale, astfel cum sunt stabilite în Secțiunea “*Condiții Specifice*”.

## 4.3. Prevederi contractuale privind monitorizarea performanțelor

1. La intervalele de timp, astfel cum sunt stabilite în Secțiunea “*Condiții Specifice*”, *Planul de lucru al activităților* este analizat și revizuit în cadrul întâlnirilor de lucru stabilite cu scopul analizării stadiului activităților din *Contract*.
2. Condițiile în care se realizează ședințele de monitorizare sunt cele stabilite și descrise în Secțiunea “*Condiții Specifice*” și detaliate în *Caietul de Sarcini* la capitolul “*Managementul/Gestionarea Contractului și activități de raportare în cadrul Contractului”.*
3. Pentru prima întâlnire se utilizează versiunea *Planului de lucru al activităților*, astfel cum este stabilit în Secțiunea “*Condiții Specifice*”.
4. Pentru fiecare întâlnire de monitorizare a progresului în cadrul *Contractului* și de analiză a *Planului de lucru al activităților*, *Contractantul* prezintă *Achizitorului* informațiile solicitate, astfel cum este stabilit în Secțiunea “*Condiții Specifice*.
5. Pentru analiza *Planului de lucru al activităților* de către *Achizitor* și emiterea acceptului sau a refuzului *Planului de lucru al activităților*, *Contractantul* include, în datele de intrare furnizate pentru fiecare întâlnire de analiză a stadiului realizării activităților din *Contract,* informații privind situația plăților către *Subcontractanți,* împreună cu informațiile stabilite în Secțiunea “*Condiții Specifice*”.
6. Motivele pentru care *Achizitorul* poate emite un refuz pentru *Planul de lucru al activităților* propus spre aprobare sunt cele stabilite în Secțiunea “*Condiții Specifice*”.
7. În intervalul de timp stabilit în Secțiunea “*Condiții Specifice*”, *Achizitorul* comunică *Contractantului* acceptul sau refuzul cu privire la *Planul de lucru al activităților* prezentat, împreună cu motivele care au stat la baza acceptului sau refuzului *Achizitorului.*
8. În cazul în care, din culpa sa proprie, *Contractantul* nu realizează activitățile în cadrul *Contractului* conform *Planului de lucru al activităților* acceptat, iar *Achizitorul* este în imposibilitatea materializării beneficiilor anticipate și comunicate prin intermediul *Caietului de Sarcini*, până la *Finalizare/Ajungere la termen*, *Contractantul* plătește *Achizitorului* penalități pentru neîndeplinirea obligațiilor sale, astfel cum sunt stabilite în Secțiunea “*Condiții Specifice*”.

# PLĂŢI CONTRACTUALE

## 5.1. Facturare și plăți în cadrul *Contractului*

1. Plata contravalorii *Serviciilor* prestate se face, prin virament bancar, în baza facturii, emisă de către *Contractant* pentru suma la care este îndreptățit conform prevederilor contractuale, direct în contul *Contractantului* indicat pe factură.
2. Facturile furnizate trebuie emise și completate în conformitate cu legislația română în vigoare, cu excepția cazului în care se stabilește altfel în Secțiunea “*Condiții Specifice*”.
3. Plățile se efectuează cu respectarea prevederilor clauzelor prevăzute la 3.1.3. - Obligații privind plățile din prezentul *Contract*.
4. Transmiterea spre decontare a facturilor întocmite necorespunzător, respectiv cu date eronate, determină refuzul la plată de către *Achizitor* și suspendarea termenului de plată, în cazul în care *Achizitorul* sesizează *Contractantul* în acest sens și returnează facturile, în original, Contractantului, în interiorul termenului de plată. Un nou temen de plată va cuge de la prezentarea de către *Contractant* a facturilor retransmise cu date corecte, potrivit prevederilor legale și *Contractului*.

## 5.2. Moneda utilizată în cadrul *Contractului*

1. Moneda *Contractului* este cea stabilită în Secțiunea “*Condiții Specifice*”.
2. Moneda plății este cea stabilită în Secțiunea “*Condiții Specifice*”.
3. Cursul de schimb valutar utilizat este cel stabilit în Secțiunea “*Condiții Specifice*”.

## 5.3. Revizuirea prețurilor

Ajustarea *Prețului* *Contractului* se realizează numai în condițiile stabilite în Secțiunea *”Condiții Specifice”*.

## 5.4. Garanție pentru plăți în avans și bună execuție

1. Doar dacă nu este stabilit altfel în Secțiunea “*Condiții Specifice*”, *Achizitorul* nu acordă avans.
2. *Garanția de bună execuție* este solicitată, constituită, executată astfel cum este stabilit în Secțiunea “*Condiții Specifice*”.

## 5.5. Plăți către terți

Solicitările de plată către terți pot fi onorate numai după operarea unei cesiuni de drepturi ale *Contractantului* către terți, în condițiile menționate la clauzele stabilite la 2.5. – *Cesiunea* din prezentul *Contract* și la 2.6. - *Subcontractarea* din prezentul *Contract* și astfel cum este stabilit în Secțiunea *”Condiții Specifice”*.

## 5.6. Întârzieri în efectuarea plăților

În situația în care *Achizitorul* nu își îndeplinește obligația privind plata facturilor în termenele prevăzute la clauzele stabilite la 3.1.3 - Obligații privind plățile din prezentul *Contract*, se pot aplica dobânzi legale penalizatoare, astfel cum este stabilit în Secțiunea „*Condiții Specifice*”.

# DISPOZIŢII FINALE

## 6.1. Încălcarea prevederilor contractuale

În cazul în care una dintre *Părți* încalcă una sau mai multe prevederi contractuale, sunt aplicate măsuri și penalități, astfel cum sunt stabilite în Secțiunea „*Condiții Specifice*”.

## 6.2. Suspendarea *Contractului*

1. Ordinul de suspendare a prezentului *Contract*, respectiv de suspendare a *Serviciilor*, poate fi emis de către *Achizitor*, astfel cum este stabilit în Secțiunea *”Condiții Specifice”*.
2. În cazul în care procedura de acordare sau cea de executare a *Contractului* de *Servicii* este viciată de erori esențiale, nereguli sau de fraudă, *Achizitorul* suspendă executarea *Contractului*.
3. În cazul în care asemenea erori esențiale, nereguli sau fraude sunt imputabile *Contractantului*, *Achizitorul* poate, suplimentar suspendării *Contractului*, să refuze efectuarea plăților sau poate proceda la recuperarea sumelor deja plătite, proporțional cu gravitatea viciilor, neregulilor sau fraudei.
4. În cazul suspendării/sistării temporare a prestării *Serviciilor*, durata de prestare a *Serviciilor* și durata *Contractului* se prelungesc automat cu perioada suspendării *Contractului*.

## 6.3. *Forța majoră*

1. Forța majoră exonerează de răspundere *Părțile* în cazul neexecutării parțiale sau totale a obligațiilor asumate prin prezentul *Contract*, în conformitate cu prevederile *art. 1.351 din Codul civil*.
2. Forța majoră trebuie constatată de o autoritate competentă.
3. *Partea* care invocă forța majoră are obligația să o aducă la cunoștință celeilalte părți, *în scris*, în termenul stabilit în Secțiunea “*Condiții Specifice*”. Dovada forței majore este certificată de Camera de Comerț şi Industrie a României.
4. *Partea* care a invocat forța majoră are obligația să aducă la cunoștința celeilalte *Părți* încetarea cauzei acesteia în termenul stabilit în Secțiunea “*Condiții Specifice*”.

## 6.4. Încetarea *Contractului*

1. Prezentul *Contract* poate înceta astfel cum este stabilit în Secțiunea “*Condiții Specifice*”.
2. *Achizitorul* își rezervă dreptul de a rezilia *Contractul*, cu efecte depline, printr-o notificare *scrisă* adresată *Contractantului*, cu respectarea termenului stabilit în Secțiunea *”Condiții Specifice”*, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale, în oricare dintre situațiile următoare, dar nelimitându-se la acestea, *Contractantul* nefiind îndreptățit să pretindă nicio sumă reprezentând daune sau alte prejudicii, dacă:
   * + 1. *Contractantul* nu-și îndeplinește obligațiile esențiale, conform prevederilor *Contractului*;
       2. *Contractantul* nu se conformează, în perioada de timp rezonabilă, conform notificării emise de către *Achizitor*, prin care i se solicită remedierea *Neconformității* precum și executarea sau neexecutarea obligațiilor din prezentul *Contract*, care afectează în mod grav executarea în mod corespunzător și la termen a obligațiilor contractuale ale *Contractantului*;
       3. *Contractantul* refuză sau omite să aducă la îndeplinire dispozițiile/notificările emise de către *Achizitor în condițiile prezentului Contract*;
       4. *Contractantul a săvârșit abateri profesionale*, care includ, dar nu se limitează la cele stabilite în Secțiunea *”Condiții Specifice”*.
       5. *Contractantul* face obiectul unei proceduri de insolvență, lichidare, dizolvare, administrare/supraveghere judiciară sau se ală sub controlul unei autorități a încheiat o înțelegere cu creditorii privind plata datoriilor, și-a suspendat/încetat activitatea sau se află într-o situație asemănătoare, care rezultă dintr-o procedură similară reglementată de legislația sau reglementările stabilite la nivel național, cu excepția cazului în care *Achizitorul* își rezervă dreptul de a nu rezilia *Contractul* cu *Contractantul* împotriva căruia s-a deschis procedura generală de insolvență, atunci când, pe baza informațiilor și/sau documentelor prezentate de *Contractant*, stabilește că acesta are capacitatea de a executa *Contractul de achiziție publică de Servicii*, astfel cum este stabilit și detaliat în *Secțiunea ”Condiții Specifice”*;
       6. *Contractantul* subcontractează fără a avea acordul scris al *Achizitorului*;
       7. *Contractantul* se aflăîntr-o situație de conflict de interese, iar această situație nu poate fi remediată în mod efectiv prin alte măsuri mai puțin severe;
       8. *Contractantul* a fost condamnat pentru o infracțiune în legătură cu exercitarea profesiei printr-o hotărâre judecătorească definitivă;
       9. are loc orice modificarea organizațională care implică o schimbare cu privire la personalitatea juridică, natura sau controlul *Contractantului*, cu excepția situației în care asemenea modificări sunt realizate prin *Act Adițional* la prezentul *Contract*;
       10. apariția oricărei alte incapacități legale care să împiedice executarea *Contractului*;
       11. *Contractantul* eșuează în a furniza/menține/prelungi/reîntregi/completa garanțiile ori asigurările solicitate sau persoana care furnizează garanția ori asigurarea nu este în măsură să-și îndeplinească obligațiile la care s-a angajat prin *Contract*;
       12. în cazul în care, printr-un act normativ, se modifică interesul public al *Achizitorului* în legătură cu care se prestează Serviciile care fac obiectul *Contractului*;
       13. *Contractantul* a încălcat obligațiile în domeniul mediului, social și al relațiilor de muncă, stabilite prin legislația adoptată la nivelul Uniunii Europene, legislația națională, prin acorduri colective sau prin tratatele, convențiile și acordurile internaționale în domeniul de activitate aplicabil *Serviciilor* care fac obiectul *Contractului*;
       14. la momentul atribuirii *Contractului,* fie *Contractantul* se afla în situația de a fi fost condamnat, prin hotărâre definitivă a unei instanțe judecătorești, fie persoana, care este membru al organului de administrare, de conducere sau de supraveghere al respectivului operator economic ori are putere de reprezentare, de decizie sau de control în cadrul acestuia, se afla în situația de a fi fost condamnată printr-o hotărâre definitivă pentru comiterea uneia dintre următoarele infracțiuni:
     1. constituirea unui grup infracțional organizat, astfel cum este prevăzut prin *art. 367 din Legea nr. 286/2009* privind Codul penal, cu modificările și completările ulterioare, sau prin dispozițiile corespunzătoare ale legislației penale a statului în care *Ofertantul/Contractantul*, ca operator economic, a fost condamnat,
     2. infracțiuni de corupție, astfel cum este prevăzut prin *art. 289-294 din Legea 286/2009*, cu modificările și completările ulterioare, și infracțiuni asimilate infracțiunilor de corupție, astfel cum este prevăzut prin *art. 10-13 din Legea 78/2000* pentru prevenirea, descoperirea și sancționarea faptelor de corupție, cu modificările și completările ulterioare, sau prin dispozițiile corespunzătoare ale legislației penale a statului în care *Ofertantul/Contractantul*, ca operator economic, a fost condamnat,
     3. infracțiuni împotriva intereselor financiare ale Uniunii Europene, astfel cum este prevăzut prin *art. 181-185 din Legea nr. 78*, cu modificările și completările ulterioare, sau prin dispozițiile corespunzătoare ale legislației penale a statului în care *Ofertantul/Contractantul*, ca operator economic, a fost condamnat,
     4. acte de terorism, astfel cum este prevăzut *prin art. 32-35 și art. 37-38 din Legea nr. 535/2004*, privind prevenirea și combaterea terorismului, cu modificările și completările ulterioare, sau prin dispozițiile corespunzătoare ale legislației penale a statului în care *Ofertantul/Contractantul*, ca operator economic, a fost condamnat,
     5. spălarea banilor, astfel cum este prevăzut *prin art. 29 din Legea nr. 656/2002*, pentru prevenirea și sancționarea spălării banilor precum și pentru instituirea unor măsuri de prevenire și combatere a finanțării terorismului, republicată, cu modificările ulterioare, sau finanțarea terorismului, astfel cum este prevăzut prin *art. 36 din Legea nr. 535/2004*, cu modificările și completările ulterioare sau prin dispozițiile corespunzătoare ale legislației penale a statului în care *Ofertantul/Contractantul*, ca operator economic, a fost condamnat,
     6. traficul și exploatarea persoanelor vulnerabile, astfel cum este prevăzut prin *art. 209-217 din Legea nr. 286/2009*, cu modificările și completările ulterioare, sau prin dispozițiile corespunzătoare ale legislației penale a statului în care *Ofertantul/Contractantul*, ca operator economic, a fost condamnat,
     7. fraudă, astfel cum este prevăzut prin *articolul I din Convenția privind protejarea intereselor financiare al Comunității Europene din 27 noiembrie 1995*;
        1. are loc o încălcare gravă a obligațiilor care rezultă din legislația europeană relevantă pentru domeniul *Contractului* și care a fost constatată printr-o decizie a Curții de Justiție a Uniunii Europene și, ca urmare a acestui fapt, *Contractul* nu ar fi trebuit să fie atribuit *Contractantului*.
3. În cazul în care împotriva *Contractantului* se deschide procedura falimentului, *Achizitorul* își rezervă dreptul de a denunța *Contractul*, astfel cum este stabilit în Secțiunea ”*Condiții Specifice*”.
4. *Contractantul* poate rezilia *Contractul* în cazul în care:
5. *Achizitorul* a comis erori esențiale, nereguli sau fraude în cadrul procedurii de atribuire a *Contractului* sau punerea în aplicare a *Contractului*;
6. *Achizitorul* nu își îndeplinește obligațiile care îi revin, în special obligația de a furniza informațiile necesare pentru punerea în aplicare a *Contractului*

și/sau astfel cum este stabilit în Secțiunea ”*Condiții Specifice*”.

1. *Partea* care intenționează să rezilieze *Contractul* trebuie să notifice celeilalte *Părți* această intenție precum și motivele invocate pentru reziliere, astfel cum este stabilit în Secțiunea ”*Condiții Specifice*”.
2. Indiferent de motivele de reziliere, astfel cum este stabilit în Secțiunea ”*Condiții Specifice*”, *Contractantul* trebuie să ofere toată asistența necesară, inclusiv informații, documente și fișiere, pentru a permite *Achizitorului* să completeze, să continue sau să transfere serviciile, fără a întrerupe activități sau fără a avea vreun efect negativ asupra calității sau continuității serviciilor.
3. Ca efect al rezilierii,*Contractantul* este răspunzător pentru daunele suportate de către *Achizitor*, ca urmare a încetării *Contractului*, înainte de termen, din culpa *Contractantului*, inclusiv costuri privind procedura de atribuire printr-un alt contract necesar pentru furnizarea sau continuarea *Serviciilor*, *Achizitorul* poate pretinde despăgubiri pentru astfel de prejudicii, astfel cum este stabilit în Secțiunea ”*Condiții Specifice*”.

### ***6.4.1.*** *Încetarea Contractului ca urmare a Forței majore*

Dacă *Forța majoră* şi consecințele acesteia durează pentru o perioadă mai mare decât cea stabilită în Secțiunea “*Condiții Specifice*”, fiecare *Parte* poate renunța la executarea *Contractului* pe mai departe. În acest caz, nici una dintre *Părți* nu are dreptul de a cere despăgubiri de la cealaltă *Parte*, dar acestea au îndatorirea de a-şi onora toate obligațiile care le incumbă în temeiul *Legii* şi al *Contractului* până la data respectivă.

### ***6.4.2.*** Încetarea Contractului pentru non-performanță

*Achizitorul* are dreptul de a denunța unilateral *Contractul*, în situațiile stabilite în cadrul Secțiunii ”*Condiții Specifice*”.

### **6.4.3.** Încetarea Contractului pentru alte motive

* + 1. *Contractantul* acceptă și înțelege expres că, pe perioada valabilității prezentului *Contract*, *Achizitorul* are dreptul de a denunța unilateral *Contractul*, prin transmiterea către *Contractant* a unei notificări *scrise*, într-un termen, astfel cum este stabilit în Secțiunea „*Condiții Specifice*”, anterior datei la care încetarea produce efecte, pentru orice alte situații astfel cum sunt stabilite la Secțiunea *”Condiții Specifice”*.
    2. Prevederile prezentului *Contract* în materia rezilierii *Contractului* se completează, de drept, cu prevederile în materie ale Codului Civil în vigoare.

## **6.5.** Limba *Contractului*

Limba prezentului *Contract* și a tuturor comunicărilor *scrise* este limba oficială a Statului Român, respectiv limba română, cu excepția cazurilor în care se stabilește altfel în Secțiunea “*Condiții Specifice*”.

## **6.6.** *Legea* aplicabilă

*Legea aplicabilă* prezentului *Contract*, este legea română, *Contractul* urmând a fi interpretat potrivit acestei legi, cu excepția cazurilor în care se stabilește altfel în Secțiunea “*Condiții Specifice*”.

## **6.7.** Soluționarea eventualelor divergențe și a litigiilor

1. *Achizitorul* și *Contractantul* depun toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ei în cadrul sau în legătură cu îndeplinirea *Contractului*, astfel cum este stabilit în Secțiunea „*Condiții Specifice*”.
2. Dacă disputa nu a fost astfel soluționată și *Părțile* au, în continuare, opinii divergente în legătură cu sau în îndeplinirea *Contractului*, acestea trebuie să se notifice reciproc și *în scris*, în privința poziției lor asupra aspectului în dispută precum și cu privire la a soluția pe care o întrevăd pentru rezolvarea ei.
3. Dacă încercarea de soluționare pe cale amiabilă eșuează sau dacă una dintre *Părți* nu răspunde în termen la solicitare, oricare din *Părți* poate invoca dispozițiile stabilite în Secțiunea „*Condiții Specifice*”.
4. Pe perioada soluționării divergențelor, *Contractantul* este obligat să-și continue prestarea *Serviciilor* astfel cum sunt stabilite prin prezentul *Contract*. În situația nerespectării acestei obligații, *Achizitorul* este îndreptățit să ia măsurile stabilite în Secțiunea “*Condiții Specifice*”.

### ***6.7.1.*** *Concilierea*

Interpretarea clauzelor contractuale, disputele, divergențele, evaluările precum și orice alte diferende privind executarea prezentului *Contract* sunt tranșate pe cale amiabilă, prin conciliere directă, astfel cum este stabilit în Secțiunea “*Condiții Specifice*”.

### ***6.7.2.*** *Înștiințarea de nemulțumire*

În situația în care concilierea nu duce la soluționarea conflictului și punerea în acord a *Părților*, *Partea* nemulțumită notifică celeilalte *Părți* intenția sa de a acționa în instanță, astfel cum este stabilit în Secțiunea “*Condiții Specifice*”.

### ***6.7.3.*** *Litigii*

O dispută care face obiectul unei înștiințări de nemulțumire poate fi dedusă spre soluționare astfel cum este stabilit în Secțiunea “*Condiții Specifice*”.